  Майя Бывальцева Сюресчиос Ижкар — Ува трассалэсь вить иськем люкетсэ тупатъян борды басьтӥськизы. Со сярысь ивортэмын Ижкар агломерацияя «Кышкыттэмлыко но ӟечлыко сюресъёс» валтӥсь ӵектослэн «ВКонтакте» вотэсысь нимлыко огиназ. Сюреслэн 44 сюрс 340 квадрат метр вылаз фрезерование, ресайклинг лэсьтыны, ӵошкытатӥсь но вылӥ сӥзэ вӧлдыны кулэ. Кӧснуналэ, 19-тӥ куартолэзе, «Кышкыттэмлыко но ӟечлыко сюресъёс» валтӥсь ӵектосъя Ижкарысь Песочной ульчалэсь 2,4 иськем люкетсэ тупатъяны кутскизы. Отын уродмем вылзэ утялтозы, асфальтобетонлэсь ӵошкытатӥсь сӥзэ вӧлдозы но 57 колодчаосты эсэп куронъёсъя тупатозы. Ужъёсты вылӥ сӥзэ вӧлдонэн йылпумъялозы. Тегъёс: Авто Ижкар Удмуртия сюресъёс тупатъянужъёс  